**Školský vzdelávací program**

**Základnej školy Jozefa Cígera Hronského, Školská 10, 963 01 Krupina**

VYPRACOVANÝ

V súlade so:

* Štátnym vzdelávacím programom pre primárne a nižšie stredné vzdelávanie základnej školy, schváleným Ministerstvom školstva, vedy, výskumu a športu Slovenskej republiky dňa 20. 7. 2022 pod číslom 2022/18142:1-A2140 a 2022/18144:1-A2140 pre základné školy, s platnosťou od 1. 9. 2022.
* Zákonom č. 182/2023 Z. z., ktorým sa mení a dopĺňa zákon 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, s platnosťou od 30. 5. 2023.

**Predkladá:**

Mgr. Július Gálik

riaditeľ ZŠ JCH Krupina

**Prerokovaný na pedagogickej rade školy**

dňa: 24. 8. 2023

**Prerokovaný v rade školy**

dňa: 11. 10. 2023

..........................................

PaedDr. Lenka Neurathová

predseda Rady školy pri ZŠ JCH Krupina

Obsah

[1 Úvod 1](#_Toc147927426)

[2 Ciele výchovy a vzdelávania 2](#_Toc147927427)

[3 Stupeň vzdelania 3](#_Toc147927428)

[4 Profil absolventa 3](#_Toc147927429)

[5 Charakteristika odboru vzdelávania a jeho dĺžka 5](#_Toc147927430)

[6 Forma výchovy a vzdelávania 5](#_Toc147927431)

[7 Vyučovací jazyk 5](#_Toc147927432)

[8 Rámcové učebné plány 5](#_Toc147927433)

[9 Osobitosti výchovy a vzdelávania žiakov so špeciálnymi výchovno-vzdelávacími potrebami v súlade s princípmi inkluzívneho vzdelávania 8](#_Toc147927434)

[9.1 Podporné opatrenia 10](#_Toc147927435)

[9.2 Výchova a vzdelávanie žiakov so zdravotným znevýhodnením 11](#_Toc147927436)

[9.3 Výchova a vzdelávanie žiakov zo sociálne znevýhodneného prostredia 12](#_Toc147927437)

[9.4 Výchova a vzdelávanie žiakov s nadaním 13](#_Toc147927438)

[9.5 Výchova a vzdelávanie cudzincov 14](#_Toc147927439)

[10 Hodnotenie žiakov 14](#_Toc147927440)

# Úvod

**Stupne vzdelávania:**

Primárne vzdelávanie – ISCED 1

Nižšie sekundárne vzdelávanie - ISCED 2

**Školské výchovno-vzdelávacie zariadenie:**

Školský klub detí

Školský vzdelávací program rešpektuje vzdelávacie štandardy poskytovaného vzdelávania v cieľovej, výkonovej a obsahovej rovine, ktoré tvoria východisko k osvojovaniu a rozvíjaniu funkčných kompetencií žiakov. Prostredníctvom vzdelávacích oblastí a prierezových tém preferuje vo výučbe medzipredmetový prístup, teda kooperáciu v rámci jednotlivých učebných predmetov v danej vzdelávacej oblasti a tiež medzi rôznymi oblasťami. Súčasne s týmto prístupom podmieňuje svoju realizáciu uplatňovaním motivačných učebných postupov a vytváraním podporujúcej sociálnej klímy v škole. Kladie dôraz na kvalitu školy, ktorá uplatňuje vnútorné a vonkajšie vyhodnocovanie (evalváciu) svojich programov, procesov a výsledkov.

Cieľom ŠkVP je podporovať také kognitívne činnosti, ktoré sú vyjadrené pojmami, ako je vlastné aktívne objavovanie, hľadanie, skúmanie, pátranie, zisťovanie niečoho nového, napríklad výsledkov pokusu alebo experimentu, interpretácie či vytvárania rôznorodých verbálnych, obrazových a grafických textov, ktoré tvoria sociálny a kultúrny svet.

Vytváranie uvedených kognitívnych činností možno všeobecne zhrnúť najmä do týchto oblastí výchovy a vzdelávania:

* rozvíjať schopnosti žiakov vedieť a chcieť sa učiť;
* posilňovať sebadôveru žiakov v riešení problémov, ktoré sú spojené s učením;
* viesť žiakov k aktívnemu občianstvu;
* podieľať sa na vymedzovaní hodnôt slušného a morálneho človeka.

# Ciele výchovy a vzdelávania

Ciele výchovy a vzdelávania predstavujú spoločný základ pre konkretizované predmetové ciele a špecifické ciele prierezových tém, ktoré sa majú výchovou a vzdelávaním naplniť.

**Na prvom stupni** sa vyvážene venuje pozornosť nielen kognitívnym a intelektuálnym aspektom vzdelávania, ale rovnocenne aj sociálnemu a emocionálnemu rozvoju žiakov. Uvedené hľadisko sa premieta do všeobecných cieľov vzdelávania:

* vytvárať u žiakov základy gramotností prostredníctvom rozvíjania kľúčových kompetencií;
* poskytovať každému žiakovi mnohostranné možnosti na vlastné objavovanie a skúmanie najbližšieho sociálneho, prírodného a kultúrneho prostredia;
* viesť žiakov k poznávaniu a postupnému využívaniu svojich individuálnych predpokladov a efektívnych spôsobov vlastného učenia sa;
* rozvíjať kognitívne schopnosti žiakov aktívnym riešením problémov samostatne aj v skupinách a vytvoriť tak u nich základy pre tvorivé a kritické myslenie;
* rozvíjať sociálne kompetencie a podporovať prosociálne správanie žiakov;
* viesť žiakov k zodpovednému aktívnemu prístupu k ochrane a upevňovaniu svojho zdravia;
* viesť žiakov k uplatňovaniu svojich práv, plneniu svojich povinností a rešpektovaniu práv iných ľudí.

Vo vzdelávaní **na druhom stupni** základnej školy je potrebné najmä:

* rozvíjať u žiakov funkčnú gramotnosť 1 a kritické myslenie;
* umožňovať každému žiakovi 2 v rámci výučby nadobúdanie kompetencií vlastnou činnosťou a aktivitami zameranými aj na objavovanie a vytváranie nových významov;
* motivovať žiakov k zodpovednosti a záujmu o vlastné vzdelávacie výsledky prostredníctvom ich aktívneho zapojenia do procesu vzdelávania;
* viesť žiakov k využívaniu efektívnych stratégií učenia sa (učiť sa učiť);
* poskytovať každému žiakovi príležitosť objaviť a rozvinúť svoje schopnosti v súlade s reálnymi možnosťami, aby tak získal podklad pre optimálne rozhodnutie o svojom ďalšom vzdelávaní;
* sprostredkovať dostatok príležitostí na osobnostný rozvoj každého žiaka;
* rozvíjať u žiakov sociálne kompetencie s dôrazom na kultivovanú komunikáciu a spoluprácu;
* viesť žiakov k uplatňovaniu svojich práv, plneniu svojich povinností a rešpektovaniu práv iných ľudí.

Cieľ, poslanie a zameranie školy vychádza z princípov výchovy a vzdelávania v § 3 zákona 245/2008. V rámci týchto princípov sa naša škola hlási aj k princípom **inkluzívneho vzdelávania** (§3 písm. d), ktoré je uskutočňované na základe rovnosti príležitostí, rešpektovania výchovno-vzdelávacích potrieb, individuálnych osobitostí a aktívneho zapojenia všetkých žiakov do výchovy a vzdelávania. A nielen žiakov, ale aj každého človeka v školskom prostredí – t. j. rodičov i zamestnancov v spolupráci so zriaďovateľom, radou školy, centrom poradenstva a prevencie a ďalšími externými organizáciami.

Systém podpory a práce postavený na rozvoji človeka v školskom prostredí vychádza z podporných úrovní 1. – 5. stupňa definovaných v § 131 školského zákona a bližšie popísaných ministerstvom školstva najmä v podpornej úrovni [1. stupňa](https://www.minedu.sk/data/att/22169.pdf) a [2. stupňa](https://www.minedu.sk/data/att/22168.pdf). To zahŕňa premenu školy na učiace sa spoločenstvo, demokratické prostredie s kritickým myslením, budovanie zdravých vzťahov či kultúry rešpektu a úcty. Úlohy zamestnancov sú síce rôzne, ale vzájomne sa dopĺňajú, prelínajú a smerujú ku komplexnému rozvoju človeka. Pedagogický zbor, ktorý pôsobí v podpornej úrovni 1. stupňa najbližšie k žiakom ako kľúčová vzťahová osoba, je v našej škole doplnený o školský podporný tím, ktorý intenzívne napomáha podpore vzťahov pedagogických zamestnancov a rodičov na ceste k žiakom. Takýto tím je zložený z odborných zamestnancov a niektorých pedagogických, ktorí spoločne vytvárajú tímovú prácu v školskom prostredí.

Od školského r. 2020/2021 nastúpila naša škola na cestu k inkluzívnemu vzdelávaniu otvorením sa pre nové profesie a činnosti so snahou budovať inkluzívnu klímu a kultúru.

Inkluzívna cesta je zameraná na:

* podporu každého žiaka, ale aj učiteľa a rodiča v tom, čo potrebuje k svojmu rastu;
* poskytovanie komplexnej podpory na škole skrze školský podporný tím – najmä ako prevencia a včasné vyhľadávanie a riešenie problémov;
* budovanie vzťahového trojuholníka dieťa, rodič a učiteľ;
* dodržiavanie zákazu segregácie vo výchove a vzdelávaní, prijímanie opatrení na jej predchádzanie a jej elimináciu;
* zameranie viac na formatívne hodnotenie a reflexiu.

# Stupeň vzdelania

**Primárne vzdelanie** žiak získa úspešným absolvovaním posledného ročníka ucelenej časti vzdelávacieho programu odboru vzdelávania pre prvý stupeň základnej školy, žiak s mentálnym postihnutím absolvovaním posledného ročníka základnej školy. Dokladom o získanom stupni vzdelania je vysvedčenie s doložkou.

**Nižšie stredné vzdelanie** žiak získa úspešným absolvovaním posledného ročníka ucelenej časti vzdelávacieho programu odboru vzdelávania pre druhý stupeň základnej školy alebo úspešným absolvovaním prvého ročníka päťročného vzdelávacieho programu odboru vzdelávania v strednej škole, do ktorého sa prijímajú žiaci z ôsmeho ročníka základnej školy alebo úspešným absolvovaním štvrtého ročníka osemročného vzdelávacieho programu odboru vzdelávania v strednej škole alebo absolvovaním tretieho ročníka vzdelávacieho programu praktickej školy. Dokladom o získanom stupni vzdelania je vysvedčenie s doložkou, ktoré je podmienkou pre ďalšie vzdelávanie na vyššom stupni.

# Profil absolventa

K rozvoju kompetencií prispieva celý vzdelávací obsah, organizačné formy a metódy výučby, podnetné sociálno-emočné prostredie školy, rôzne aktivity uskutočňované v škole, ale aj v mimovyučovacej a mimoškolskej činnosti.

Profil absolventa sa odvíja od kompetencií, ktoré žiak získal v procese vzdelávania a sebavzdelávania v rámci konkrétneho stupňa vzdelávania a iných rozvíjajúcich aktivít.

**Absolvent primárneho vzdelávania** má osvojené základy čitateľskej, pisateľskej, matematickej, prírodovednej, kultúrnej a mediálnej gramotnosti, ktoré sa budú postupne rozvíjať v rámci nižšieho stredného stupňa vzdelávania.

Na veku primeranej úrovni disponuje nasledujúcimi kľúčovými kompetenciami:

* pozná a uplatňuje účinné techniky učenia sa;
* vyjadruje sa súvisle písomnou aj ústnou formou, v materinskom, štátnom jazyku;
* rozumie najzákladnejším slovným spojeniam v anglickom jazyku a dokáže ich používať;
* využíva základné matematické myslenie na riešenie praktických problémov v každodenných situáciách;
* vie používať vybrané informačné a komunikačné technológie pri učení sa, pozná riziká spojené s využívaním internetu a médií;
* získa základy uplatňovania kritického myslenia pri práci s informáciami;
* dokáže aplikovať osvojené prírodovedné a spoločenskovedné poznatky vo svojej činnosti, v starostlivosti o seba a druhých;
* rozpozná v škole a vo svojom najbližšom okolí určitý problém, premýšľa o jeho príčinách a vie navrhnúť riešenie podľa svojich vedomostí a skúseností;
* váži si seba i druhých, dokáže ústretovo komunikovať a spolupracovať;
* správa sa kultúrne, primerane okolnostiam a situáciám;
* má vzťah ku kultúrno-historickému dedičstvu, ľudovým tradíciám a umeniu, s ktorými sa stretáva vo svojom živote;
* dokáže byť tolerantný, snaží sa pochopiť druhého, pozná a toleruje jeho kultúru, tradície, spôsob života;
* uvedomuje si, že má svoje práva a povinnosti, rešpektuje práva iných.

**Absolvent nižšieho stredného vzdelávania** disponuje nasledujúcimi základnými kompetenciami, ktoré vychádzajú zo vzdelávacích štandardov vyučovacích predmetov a špecifických cieľov prierezových tém na tomto stupni vzdelávania:

* pozná a uplatňuje efektívne techniky učenia sa a osvojovania si poznatkov;
* vyjadruje sa súvisle, výstižne a kultivovane písomnou aj ústnou formou;
* využíva cudzí jazyk na úrovni používateľa základov jazyka;
* používa matematické postupy a vedomosti pri riešení praktických problémov, je schopný aplikovať osvojené matematické modely logického a priestorového myslenia;
* používa informačné a komunikačné technológie pre potreby učenia sa a pre svoj život;
* vyhľadá a využije viaceré informácie a možnosti pri plánovaní úloh a riešení problémov s uplatnením zásad kritického myslenia;
* dokáže aplikovať osvojené poznatky a metódy prírodných vied vo svojom živote;
* uplatňuje osvojené základy pre efektívnu spoluprácu a komunikáciu v skupine;
* posúdi svoje silné a slabé stránky s ohľadom na svoje ďalšie vzdelávanie a budúce profesijné záujmy;
* chápe dôležitosť ochrany svojho zdravia a uprednostňuje základné princípy zdravého životného štýlu v každodennom živote;
* uvedomuje si význam kultúrneho dedičstva a umenia vo svojom živote a živote celej spoločnosti;
* prijíma rozmanitosť ako prirodzenú súčasť spoločnosti;
* pozná a uplatňuje svoje práva a rešpektuje práva iných;
* má predpoklady stať sa aktívnym občanom v národnom i globálnom kontexte.

Získané kompetencie žiaka menia svoju kvalitu (rozvíjajú sa) v priebehu jeho ďalšieho vzdelávania.

# Charakteristika odboru vzdelávania a jeho dĺžka

**Primárne vzdelávanie** poskytuje základy všeobecného vzdelania, osvojenie si elementárnej gramotnosti a kompetencií nevyhnutných pre ďalšie vzdelávanie. Formuje a rozvíja charakter žiaka v súlade s etickými hodnotami. Primárne vzdelávanie – prvý stupeň základnej školy tvorí 1. – 4. ročník základnej školy.

**Nižšie stredné vzdelávanie** zabezpečuje rozvoj osobného potenciálu každého žiaka, jeho spôsobilostí, zručností a vedomostí potrebných v osobnom i občianskom živote a pre ďalšie vzdelávanie. Formuje a rozvíja charakter žiakov v súlade s etickými hodnotami. Nižšie stredné vzdelávanie – druhý stupeň základnej školy tvorí 5. – 9. ročník.

# Forma výchovy a vzdelávania

Výchova a vzdelávanie sa organizuje **dennou formou**.

Denná forma štúdia sa môže uskutočňovať aj ako dištančná:

* v celom rozsahu vzdelávania zabezpečovaného školou pre žiakov, ktorí plnia povinnú školskú dochádzku individuálnym vzdelávaním, preto, že ich zdravotný stav neumožňuje účasť na vzdelávaní v škole alebo preto, že boli vzatí do väzby alebo sú vo výkone trestu odňatia slobody;
* v rozsahu podľa rozhodnutia riaditeľa školy pre žiakov, ktorí plnia povinnú školskú dochádzku podľa individuálneho učebného plánu;
* v rozsahu podľa odporúčania zariadenia poradenstva a prevencie pre žiakov so špecifickými výchovno-vzdelávacími potrebami, ktorí sú vzdelávaní podľa individuálneho vzdelávacieho programu alebo ktorí sú žiakmi so všeobecným intelektovým nadaním;
* v rozsahu podľa rozhodnutia riaditeľa školy, ministra školstva alebo inej oprávnenej osoby v čase mimoriadnej situácie, núdzového stavu alebo výnimočného stavu pre všetkých žiakov;
* v rozsahu nevyhnutne potrebnom, najviac však 1 mesiac, z dôvodu havárie v budove školy alebo rekonštrukcie budovy školy.

# Vyučovací jazyk

Výchova a vzdelávanie sa v škole uskutočňuje v slovenskom jazyku.

# Rámcové učebné plány

Problematika príbuzných vyučovacích predmetov školy je rozčlenená do vzdelávacích oblastí, ktoré zabezpečujú nadväznosť a previazanosť obsahu jednotlivých vyučovacích predmetov pre primárne a nižšie stredné vzdelávanie základnej školy. Umožňujú rozvíjanie medzipredmetových vzťahov, a tým aj kooperáciu v rámci jednotlivých predmetov.

Časové dotácie vyučovacích predmetov podľa jednotlivých ročníkov sú zapracované do rámcových učebných plánov, vypracovaných v súlade s Rámcovým učebným plánom pre ZŠ s vyučovacím jazykom slovenským.

Vymedzujú počty voliteľných (disponibilných hodín), ktorými sa navyšujú hodinové dotácie existujúcim vyučovacím predmetom.

Hodinové dotácie a vzdelávacie štandardy sú rozdelené na celé stupne vzdelávania pri zachovaní postupnosti jednotlivých vzdelávacích štandardov a celkového počtu vyučovacích hodín jednotlivých vyučovacích predmetov.

RÁMCOVÝ UČEBNÝ PLÁN (1. - 4. ročník)

|  |  |  |  |  |  |  |
| --- | --- | --- | --- | --- | --- | --- |
| **vzdelávacia oblasť** | **vyučovací predmet** | **1.** | **2.** | **3.** | **4.** | **Spolu** |
| Jazyk a komunikácia | slovenský jazyk a literatúra | 9 | 8 | 7+1 | 7+1 | 31+2 |
| anglický jazyk | 0+2 | 0+2 | 3 | 3 | 6+4 |
| Matematika a práca s informáciami | matematika | 4 | 4+1 | 4+1 | 4 | 16+2 |
| informatika |  |  | 1 | 1 | 2 |
| Človek a príroda | prvouka | 1 | 2 |  |  | 3 |
| prírodoveda |  |  | 1 | 2 | 3 |
| Človek a spoločnosť | vlastiveda |  |  | 1 | 2 | 3 |
| Človek a hodnoty | etická / náboženská výchova | 1 | 1 | 1 | 1 | 4 |
| Človek a svet práce | pracovné vyučovanie |  |  | 1 | 1 | 2 |
| Umenie a kultúra | hudobná výchova | 1 | 1 | 1 | 1 | 4 |
| výtvarná výchova | 2 | 2 | 1 | 1 | 6 |
| Zdravie a pohyb | telesná a športová výchova | 2 | 2 | 2 | 2 | 8 |
|  | Základ | 20 | 20 | 23 | 25 | 88 |
|  | Voliteľné (disponibilné) hodiny | 2 | 3 | 2 | 1 | 8 |
|  | spolu | 22 | 23 | 25 | 26 | 96 |

RÁMCOVÝ UČEBNÝ PLÁN (9. ročník)

|  |  |  |  |  |  |  |  |
| --- | --- | --- | --- | --- | --- | --- | --- |
| **vzdelávacia oblasť** | **vyučovací predmet** | **5.** | **6.** | **7.** | **8.** | **9.** | **Spolu** |
| Jazyk a komunikácia | slovenský jazyk a literatúra | 5 | 5 | 4+1 | 5 | 5 | 24+1 |
| anglický jazyk | 3+1 | 3+1 | 3+1 | 3+1 | 3+1 | 15+2+3 |
| druhý cudzí jazyk |  | 2\* | 2\* | 2\* | 2\* | 8\* |
| Matematika a práca s informáciami | matematika | 4+1 | 4 | 4+1 | 4+1 | 5 | 21+3 |
| informatika | 1 | 1 | 1 | 1 | 0+1 | 4+1 |
| Človek a príroda | fyzika |  | 2 | 1 | 2 | 1 | 6 |
| chémia |  |  | 2 | 2 | 1 | 5 |
| biológia | 2 | 1+1 | 2 | 1 | 1+1 | 7+1+1 |
| Človek a spoločnosť | dejepis | 1 | 1+1 | 1+1 | 1 | 2+1 | 6+1+2 |
| geografia | 2 | 1+1 | 1 | 1+1 | 1+1 | 6+1+2 |
| občianska náuka | 0+1 | 1 | 1 | 1 | 1 | 4+1 |
| Človek a hodnoty | etická /náboženská výchova | 1 | 1 | 1 | 1 | 1 | 5 |
| Človek a svet práce | technika | 1 | 1 | 1 | 1 | 1 | 5 |
| Umenie a kultúra | hudobná výchova | 1 | 1 | 1 | 1 |  | 4 |
| výtvarná výchova | 1 | 1 | 1 | 1 | 1 | 5 |
| Zdravie a pohyb | telesná a športová výchova | 2 | 2 | 2 | 2 | 2 | 10 |
|  | základ | 24 | 25 | 26 | 27 | 25 | 128 |
|  | voliteľné (disponibilné) hodiny | 3 | 4 | 4 | 3 | 5 | 18 |
|  | spolu | 27 | 29 | 30 | 30 | 30 | 146 |

RÁMCOVÝ UČEBNÝ PLÁN (5. - 8. ročník)

|  |  |  |  |  |  |  |  |
| --- | --- | --- | --- | --- | --- | --- | --- |
| **vzdelávacia oblasť** | **vyučovací predmet** | **5.** | **6.** | **7.** | **8.** | **9.** | **Spolu** |
| Jazyk a komunikácia | slovenský jazyk a literatúra | 5 | 5 | 4+1 | 5 | 5 | 24+1 |
| anglický jazyk | 3+1 | 3+1 | 3+1 | 3+1 | 3+1 | 15+2+3 |
| druhý cudzí jazyk |  | 2\* | 2\* | 2\* | 2\* | 8\* |
| Matematika a práca s informáciami | matematika | 4+1 | 4+1 | 4+1 | 4+1 | 5 | 21+4 |
| informatika | 1 | 1 | 1 | 1 | 0+1 | 4+1 |
| Človek a príroda | fyzika |  | 2 | 1 | 2 | 1+1 | 6+1 |
| chémia |  |  | 2 | 2 | 1+1 | 5+1 |
| biológia | 2 | 1+1 | 2 | 1+1 | 1 | 7+1+1 |
| Človek a spoločnosť | dejepis | 1+1 | 1+1 | 1 | 1 | 2 | 6+1+1 |
| geografia | 2 | 1 | 1+1 | 1 | 1+1 | 6+1+1 |
| občianska náuka |  | 1 | 1 | 1 | 1 | 4 |
| Človek a hodnoty | etická /náboženská výchova | 1 | 1 | 1 | 1 | 1 | 5 |
| Človek a svet práce | technika | 1 | 1 | 1 | 1 | 1 | 5 |
| Umenie a kultúra | hudobná výchova | 1 | 1 | 1 | 1 |  | 4 |
| výtvarná výchova | 1 | 1 | 1 | 1 | 1 | 5 |
| Zdravie a pohyb | telesná a športová výchova | 2 | 2 | 2 | 2 | 2 | 10 |
|  | základ | 24 | 25 | 26 | 27 | 25 | 127 |
|  | voliteľné (disponibilné) hodiny | 3 | 4 | 4 | 3 | 5 | 19 |
|  | spolu | 27 | 29 | 30 | 30 | 30 | 146 |

|  |  |  |  |  |  |
| --- | --- | --- | --- | --- | --- |
|  | Povinné disponibilné hodiny |  | Povinne voliteľné disponibilné hodiny |  | Delené hodiny |

**Poznámky**

1. Rozdelenie tried na skupiny a zriaďovanie skupín sa uskutočňuje podľa priestorových, personálnych a finančných podmienok školy, podľa charakteru činnosti žiakov, podľa náročnosti predmetu s ohľadom na požiadavky ochrany zdravia a bezpečnosti práce.

V predmetoch: anglický jazyk, nemecký jazyk, ruský jazyk, informatika a technika sa vytvárajú skupiny tak, aby počet v skupine nepresiahol 17 žiakov. Na druhom stupni sa v predmete telesná a športová výchova spájajú chlapci z viacerých tried a dievčatá z viacerých tried v ročníku tak, aby počet v skupine nepresiahol 25 žiakov. V povinne voliteľných predmetoch etická výchova a náboženská výchova sa spájajú žiaci z viacerých tried tak, aby ich počet v skupine bol od 12 do 20.

Vo vyučovacích predmetoch vzdelávacej oblasti Človek a príroda sa triedy nedelia. Pri témach, kde sa vyžaduje nadobúdanie a overovanie praktických zručností žiakov sa vyučuje v odborných učebniach fyziky, chémie a biológie, ktoré kapacitne vyhovujú počtu žiakov tried.

1. Vo vyučovacom predmete technika riaditeľ školy zohľadňuje personálno-odborné a materiálno- technické podmienky školy tak, aby v každom ročníku boli zastúpené témy tematických celkov Technika a Ekonomika domácnosti. Škola na hodinách pracovného vyučovania a techniky využíva odbornú učebňu (dielne), kuchynku a školský pozemok. Finančná gramotnosť sa vyučuje v deviatom ročníku online, prostredníctvom programu „Viac ako peniaze“.
2. Voliteľné (disponibilné) hodiny používa škola na dotvorenie školského vzdelávacieho programu. Voliteľné (disponibilné) hodiny využíva na:

vyučovacie predmety, ktoré rozširujú a prehlbujú obsah predmetov zaradených do štátneho vzdelávacieho programu.

1. Škola nemá vhodné podmienky na posilnenie vyučovania predmetu telesná a športová výchova v primárnom vzdelávaní, telocvičňa je plne obsadená povinnými hodinami. Škola využíva na hodinách aj atletický areál, využívaný troma ďalšími školami.
2. V každom stupni vzdelávania sa vyučuje prvý cudzí jazyk - anglický jazyk od prvého ročníka.
3. Škola z rámca voliteľných hodín ponúka žiakom 6. – 9. ročníka ako druhý cudzí jazyk nemecký jazyk a ruský jazyk, podľa záujmu žiakov, 2 vyučovacie hodiny týždenne. Žiaci, ktorí si nezvolili druhý cudzí jazyk, majú posilnený prvý cudzí jazyk a prírodovedné predmety podľa učebného plánu pre druhý stupeň.
4. Hodinové dotácie sú do ročníkov rozdelené tak, že celkový počet vyučovacích hodín jednotlivých vyučovacích predmetov za stupeň vzdelávania je zachovaný. Rozdelenie vzdelávacích štandardov v učebných osnovách školského vzdelávacieho programu zodpovedá rozdeleniu hodín v učebnom pláne školy. Škola pri tvorbe učebného plánu dodržiava zásadu vekuprimeranosti.
5. Pri prestupe žiaka z inej školy sa v prípade zistených odlišností zohľadňuje žiakovi ich kompenzácia spravidla v priebehu jedného školského roku.
6. Podľa tohto rámcového učebného plánu sa vzdelávajú aj žiaci so zdravotným znevýhodnením, ktorí sú v triede začlenení v rámci školskej integrácie, a to s uplatnením špecifík podľa bodu - Výchova a vzdelávanie žiakov so zdravotným znevýhodnením.
7. Rámcový učebný plán vymedzuje týždenný počet vyučovacích hodín. Jedna vyučovacia hodina má podľa tohto plánu 45 minút, pričom je zachovaná minimálna celková časová dotácia, ktorá je pri časovej dotácii jedna hodina týždenne 33 hodín ročne.

# Osobitosti výchovy a vzdelávania žiakov so špeciálnymi výchovno-vzdelávacími potrebami v súlade s princípmi inkluzívneho vzdelávania

Naša škola je otvorená pre vzdelávanie všetkých žiakov v rozsahu a kvalite zodpovedajúcej individuálnym potrebám žiaka, triedy a školy. Pri práci využívame inkluzívny prístup, aby každé dieťa bolo vnímané ako jedinečné a necítilo sa odmietané. Chceme tak zabezpečiť ústavný rovný prístup k vzdelávaniu pre všetkých žiakov, primeraný rozvoj ich schopností, dosiahnutie primeraného stupňa vzdelania a ich primeraného začlenenia do spoločnosti.

Škola vzdeláva deti/žiakov so špeciálnymi výchovno-vzdelávacími potrebami a vytvára pre ne podmienky na základe odporúčaní zariadenia poradenstva a prevencie prostredníctvom

a) individuálneho vzdelávacieho programu,

b) vzdelávacích programov pre deti/žiakov so zdravotným znevýhodnením,

c) vzdelávacích programov zameraných na príslušné nadanie,

d) poskytovaných podporných opatrení.

**Školský podporný tím**

Na škole pracuje aj školský podporný tím (ďalej len „ŠPT“) zložený zo školského špeciálneho pedagóga, sociálneho pedagóga a pedagogických asistentov. Činnosť tohto tímu sa riadi § 131 školského zákona a § 21n. a § 84a) zákona 138/2019 o pedagogických a odborných zamestnancoch, procesnými, výkonovými a obsahovými [štandardami](https://vudpap.sk/standardy/) i popísanými úrovňami podpory, predovšetkým však podporné úrovne [1. a 2. stupňa](https://www.minedu.sk/transformacia-poradni/), ale aj metodickými usmerneniami VÚDPaPu (napr. [ŠPT, 2022](https://vudpap.sk/wp-content/uploads/2022/03/Multidisciplinarny-pristup-v-skolach_s-recenziou-v1.02.pdf)). Tento tím veľmi úzko spolupracuje a je metodicky usmerňovaný centrom poradenstva a prevencie (ďalej len „CPP“). V škole tím úzko spolupracuje s triednymi učiteľmi, predmetovými učiteľmi, vedením školy, vychovávateľmi, rodičmi a žiakmi.

Poskytujú žiakom, rodičom a učiteľom rozličné podporné služby, riadia sa platnou legislatívou, pracovnou náplňou, školským vzdelávacím programom a metodickým usmerňovaním centra poradenstva a prevencie v našom okrese. Pôsobenie týchto zamestnancov je plne v súlade s cieľmi výchovy a vzdelávania, so školským zákonom a najlepším záujmom dieťaťa. A hoci samotná činnosť tímu nepodlieha špeciálnemu súhlasu rodičov tak ako je to napríklad v rezorte zdravotníctva, predsa jeho činnosť je podporná, partnerská a otvorená s vysokým štandardom etiky a transparentnosti a informačnou povinnosťou vo vzťahu k rodičom. Držíme sa zásady, že rodič je partner školy a je nielen informovaný, ale aj priamo zapojený do podpory dieťaťa.

Zohľadňovanie individuálnych potrieb žiaka sa realizuje s cieľom zabezpečiť rovnocenný prístup k vzdelávaniu, primeraný rozvoj jeho schopností a osobností a s cieľom dosiahnuť primeraný stupeň vzdelania a jeho primerané začlenenie do spoločnosti.

**Na podporu výchovy a vzdelávania** žiaka so špeciálnymi výchovno-vzdelávacími potrebami škola zabezpečuje najmä:

1. včasnú pedagogickú diagnostiku a v nadväznosti na jej závery v spolupráci s príslušným zariadením poradenstva a prevencie odbornú diagnostiku (špeciálnopedagogickú, liečebno-pedagogickú, sociálno-pedagogickú, logopedickú, psychologickú, medicínsku) diagnostiku, vzdelávanie podľa individuálneho vzdelávacieho programu (ak je potrebné), individuálnu a skupinovú prácu, používanie špeciálnych metód a foriem vyučovania, úpravu vzdelávacích cieľov a obsahu, uplatňovanie rozličných foriem hodnotenia, aplikáciu špecifických a alternatívnych foriem komunikácie, prípadne iných jazykov a prostriedkov komunikácie, spoluprácu s rodičmi a ďalšie, v závislosti od individuálnej potreby konkrétneho žiaka;
2. materiálne vybavenie, ktoré zahŕňa špeciálne edukačné publikácie, špeciálne vyučovacie pomôcky, kompenzačné pomôcky, prístroje, digitálne technológie, úpravu prostredia, prípadne špeciálne miestnosti a učebne;
3. odborný prístup pedagogických a odborných zamestnancov, školského podporného tímu a zariadení poradenstva a prevencie, podporu pedagogického asistenta;
4. akceptujúce školské prostredie a programy v triedach a školách, ktoré sú zamerané na formovanie pozitívnych postojov k ľuďom s odlišnosťou a znevýhodnením;
5. odbornú prípravu pedagogických a odborných zamestnancov;
6. finančné zdroje na zabezpečenie špeciálnych materiálnych, odborných a personálnych podmienok.

## Podporné opatrenia

Podporné opatrenia vo výchove a vzdelávaní sa môže poskytnúť:

* dieťaťu alebo žiakovi so zdravotným znevýhodnením, zo sociálne znevýhodneného prostredia a s nadaním;
* dieťaťu alebo žiakovi, ktorého zdravotný stav, sociálne podmienky, jazykové schopnosti, nadanie, správanie, kognitívne schopnosti, motivácia, emocionalita, tvorivosť alebo zručnosti vyžadujú poskytnutie podporného opatrenia.

Systém podporných opatrení poskytuje podporu vo výchove a vzdelávaní každému dieťaťu a žiakovi s akýmikoľvek prekážkami. Podporné opatrenia môžu mať dočasný i trvalý charakter. Opatrenia pomôžu všetkým žiakom plnohodnotné zapojenie do vzdelávania a rozvíjanie svojho potenciálu. Žiaci s PO bez ŠVVP nemajú IVP. Jedná sa najmä o sledované či rizikové deti, alebo to môžu byť aj deti cudzincov, deti v kríze a pod. Poskytne sa im dočasné PO a ak by to nepostačovalo, resp. prípad je zložitejší, komplexnejší, dlhodobý, vyvíja sa „zlým“ smerom, dieťa sa komplexnejšie posúdi, prebehne diagnostika či podpora aj s väčším zapojením CPP a stanoví sa ŠVVP a vypracuje IVP alebo sa postupuje podľa postupov určených v ŠkVP.

PO sa dotýkajú nasledujúcich oblastí:

* úprav cieľov, metód, foriem a prístupov vo výchove a vzdelávaní,
* poskytovania výchovy a vzdelávania na základe úpravy obsahu výchovy a vzdelávania a hodnotenia výsledkov dosiahnutých deťmi a žiakmi vo výchove a vzdelávaní,
* rozvoja pohybovej schopnosti, zmyslového vnímania, komunikačnej schopnosti, kognitívnej schopnosti, sociálno-komunikačných zručností, emocionality a sebaobsluhy,
* podpory dosahovania školskej spôsobilosti,
* poskytovania kurzu vyučovacieho jazyka školy alebo inej podpory pri osvojovaní si vyučovacieho jazyka školy,
* doučovania alebo cieleného učenia na dosiahnutie najvyššieho individuálneho kognitívneho potenciálu dieťaťa a žiaka,
* skvalitnenia podmienok výchovy a vzdelávania žiakov zo sociálne znevýhodneného prostredia,
* vzdelávania sa vo vyučovacom predmete alebo vzdelávacej oblasti vo vyššom ročníku,
* osobitých foriem komunikácie dieťaťa so zdravotným postihnutím alebo žiaka so zdravotným postihnutím so školou alebo školským zariadením,
* podpory sociálneho zaradenia,
* podpory predchádzania ukončenia školskej dochádzky v nižšom ako poslednom ročníku základnej školy,
* špecializovaného kariérového poradenstva,
* pôsobenia pedagogického asistenta v triede,
* poskytovania zdravotnej starostlivosti,
* sebaobslužných úkonov v čase výchovno-vzdelávacieho procesu,
* špeciálnych edukačných publikácií a kompenzačných pomôcok,
* úprav priestorov školy určených na podporu vnímania a nadobúdania zručností,
* odstraňovania fyzických bariér v priestoroch školy alebo školského zariadenia a organizačných bariér pri výchove a vzdelávaní,
* diétneho stravovania,
* prevencie na podporu fyzického zdravia, duševného zdravia a prevencie výskytu rizikového správania,
* krízovej intervencie.

Dieťa alebo žiak môže získať konkrétne podporné opatrenie v jednoduchom procese v zásade zhrnutých do štyroch krokov:

* V prvom kroku sa žiada o vypracovanie Vyjadrenia na účel poskytnutia podporného opatrenia.
* V druhom kroku učiteľ, školský špeciálny pedagóg alebo odborný zamestnanec školy alebo školského zariadenia vypracuje toto vyjadrenie, v ktorom odporučí konkrétne podporné opatrenia a ich rozsah a vyjadrenie poskytne žiadateľovi/zákonnému zástupcovi.
* V treťom kroku žiadateľ na základe spracovaného Vyjadrenia požiada riaditeľa školy alebo školského zariadenia o poskytnutie podporných opatrení.
* V štvrtom kroku riaditeľ školy alebo školského zariadenia zohľadní všetky podmienky školy (personálne, finančné, materiálno-technické, priestorové) na poskytnutie opatrenia a písomne sa vyjadrí k jeho poskytnutiu.

## Výchova a vzdelávanie žiakov so zdravotným znevýhodnením

Škola vzdeláva žiakov so zdravotným znevýhodnením spolu s ostatnými žiakmi školy, vytvára podmienky na výchovu a vzdelávanie žiakov so zdravotným znevýhodnením v súlade s princípmi inkluzívneho vzdelávania a odporúčaniami zariadenia poradenstva a prevencie a v spolupráci so školským podporným tímom. Škola zabezpečuje najmä:

* odborné personálne, materiálne, priestorové a organizačné podmienky zodpovedajúce individuálnym potrebám žiaka so zdravotným znevýhodnením a tiež systematickú spoluprácu školy so zariadením poradenstva a prevencie;
* vypracovanie individuálneho vzdelávacieho programu podľa špeciálnych výchovno-vzdelávacích potrieb žiakom, ktorí potrebujú špecifickú podporu chýbajúcu v ŠKVP;
* využívanie rôznych odporúčaných foriem špecifickej pedagogickej a odbornej podpory a intervencie, ktoré podľa individuálnych potrieb žiaka môžu (ale nemusia) zahŕňať aj využívanie disponibilných hodín na výučbu špecifických vyučovacích predmetov a/alebo na individuálne alebo skupinové vyučovanie v predmetoch, v ktorých sa žiak vzdeláva podľa individuálneho vzdelávacieho programu;
* vyučovanie za pomoci ďalšieho pedagogického alebo odborného zamestnanca, individuálne alebo v skupinách na vyučovaní, prednostne v triede spolu s ostatnými žiakmi alebo mimo triedy, pričom obsah, formy a postup vyučovania sa konzultuje s príslušným učiteľom;
* možnosť učiteľom flexibilne prispôsobiť rozsah a štruktúru vyučovacej hodiny zohľadňujúc momentálny psychický stav, správanie a potreby žiakov, ktoré sú dôsledkom ich zdravotného znevýhodnenia;
* podmienky pre komplexný rozvoj osobnosti žiakov so zdravotným znevýhodnením.

Škola nezabezpečuje odborníkov na posunkový jazyk, Braillovo písmo či augmentatívnu a alternatívnu komunikáciu (ktorá sa pokúša kompenzovať dočasne alebo natrvalo poškodenie alebo hendikep osôb s ťažko narušenou komunikačnou schopnosťou, predovšetkým u ľudí s ťažkým telesným, mentálnym alebo kombinovaným postihnutím);

Žiak so zdravotným znevýhodnením sa vzdeláva podľa školského vzdelávacieho programu školy. Ak špeciálne výchovno-vzdelávacie potreby neumožňujú žiakovi so zdravotným znevýhodnením, aby sa vzdelával podľa školského vzdelávacieho programu školy, môže byť navrhnuté podporné opatrenie prostredníctvom školského podporného týmu.

Individuálny vzdelávací program žiaka so zdravotným znevýhodnením vypracováva v súlade s odporúčaniami zariadenia poradenstva a prevencie a s informovaným súhlasom zákonného zástupcu žiaka pedagogický zamestnanec poverený riaditeľom školy v spolupráci so školským špeciálnym pedagógom, pedagogickým asistentom a odborným zamestnancom školy, prípadne aj s ostatnými vyučujúcimi. Pri tvorbe individuálneho vzdelávacieho programu nie je potrebné doslovne postupovať podľa vzdelávacích programov pre žiakov so zdravotným znevýhodnením, keďže sa žiak vzdeláva podľa školského vzdelávacieho programu a učebného plánu školy a rozmanitosť potrieb a charakteristík žiakov s jedným druhom zdravotného znevýhodnenia je veľmi veľká. Je potrebné prihliadať primárne na individuálne špeciálne výchovno-vzdelávacie potreby konkrétneho žiaka.

## Výchova a vzdelávanie žiakov zo sociálne znevýhodneného prostredia

Škola vzdeláva žiakov zo sociálne znevýhodneného prostredia spolu s ostatnými žiakmi.

Cieľom výchovy a vzdelávania žiakov zo SZP je vytvorenie podnetného a podporného prostredia pre efektívne vzdelávanie, aby bol zabezpečený ich rovnaký prístup ku kvalitnému vzdelaniu.

Pri výchove a vzdelávaní žiakov zo SZP škola v súlade s princípmi inkluzívneho vzdelávania a v spolupráci so školským podporným tímom zabezpečuje najmä:

* prispôsobenie metód a foriem vzdelávania podľa individuálneho prístupu tak, aby boli žiaci podporení a motivovaní sa efektívne vzdelávať;
* včasné riešenie ťažkostí vo vzdelávaní, využívanie podpory pedagogického asistenta a iné dostupné možnosti podpory pedagogických a odborných zamestnancov;
* motivovanie a vytváranie podmienok pre žiakov zo SZP a ich rodičov pre pravidelnú dochádzku na vyučovanie;
* motivovanie a vytváranie podmienok pre žiakov s ohľadom na ich pokračujúce vzdelávanie, pôsobenie na trhu práce a praktický život;
* prípravu aktivít, v ktorých môžu žiaci prejaviť a uplatniť svoje záujmy, silné stránky a schopnosti;
* podmienky pre komplexný rozvoj osobnosti žiakov zo sociálne znevýhodneného prostredia;
* v prípade odlišného materinského jazyka žiaka škola v obsahu a metódach vyučovania individuálne zohľadní mieru jeho znalosti vyučovacieho jazyka.

Vzdelávanie žiakov zo SZP sa uskutočňuje v bežných triedach spolu s ostatnými žiakmi. V prípade potreby škola môže využiť podporné opatrenie pre konkrétneho žiaka.

## Výchova a vzdelávanie žiakov s nadaním

Škola vzdeláva žiakov s nadaním spolu s ostatnými žiakmi.

Cieľom výchovy a vzdelávania žiakov s nadaním je umožniť im vzdelávať sa a rozvíjať v súlade s ich vývinovými charakteristikami (napr. akcelerovaný kognitívny vývin) a s prihliadnutím na možné vývinové špecifiká, súvisiace s ich nadaním (napr. asynchrónny vývin).

Nadaný žiak sa vzdeláva podľa školského vzdelávacieho programu a rámcového učebného plánu školy. Ak špeciálne výchovno-vzdelávacie potreby neumožňujú nadanému žiakovi, aby sa vzdelával podľa školského vzdelávacieho programu školy, žiak sa vzdeláva podľa individuálneho vzdelávacieho programu v súlade s odporúčaniami zariadenia poradenstva a prevencie a s informovaným súhlasom zákonného zástupcu žiaka. Individuálny vzdelávací program nadaného žiaka vypracováva pedagogický zamestnanec poverený riaditeľom školy v spolupráci so školským špeciálnym pedagógom, pedagogickým asistentom a odborným zamestnancom školy, prípadne aj s ostatnými vyučujúcimi. Pri tvorbe individuálneho vzdelávacieho programu nie je potrebné doslovne postupovať podľa vzdelávacieho programu pre žiakov so všeobecným intelektovým nadaním, keďže sa žiak vzdeláva podľa školského vzdelávacieho programu a učebného plánu školy a rozmanitosť potrieb a charakteristík žiakov s nadaním je veľmi veľká. Je potrebné prihliadať primárne na individuálne špeciálne výchovno-vzdelávacie potreby konkrétneho žiaka, vrátane potrieb vyplývajúcich zo zdravotného alebo sociálneho znevýhodnenia.

Vo všetkých organizačných formách vzdelávania škola zabezpečuje žiakom s nadaním špecifické podmienky pre úspešné rozvíjanie ich nadania a optimalizáciu vývinu ich osobnosti, najmä:

* špecifikovať v školskom vzdelávacom programe, resp. v individuálnom vzdelávacom programe ciele vzdelávania s ohľadom na druh a stupeň rozvíjaného nadania, na potrebu všestranného osobnostného rozvoja nadaných žiakov a na prípadné špecifické vývinové charakteristiky, súvisiace s nadaním (napr. asynchrónia, dysfunkčný perfekcionizmus, senzitivita);
* zabezpečiť vzdelávanie nadaných žiakov materiálne, metodicky i personálne;
* v prípade potreby spolupracovať so psychológom, prípadne s iným odborným zamestnancom;
* v prípade umelecky nadaných žiakov spolupracovať s odborným pedagógom konkrétnej umeleckej disciplíny a športovo nadaných žiakov so športovým trénerom;
* akceptovať nadaných žiakov a rešpektovať špecifiká ich osobností a správania;
* dbať na komplexný rozvoj osobnosti nadaných žiakov;
* zamestnávať žiakov zmysluplne, zadávať im stimulujúce úlohy a uplatňovať diferencovaný prístup vo vyučovaní, vrátane postupov zameraných na rozvoj samostatnosti a tvorivosti žiakov, napr. projektové vyučovanie;
* umožniť žiakom vzdelávanie pod vedením tútora alebo vzdelávanie v konkrétnom predmete pod vedením učiteľa školy vyššieho stupňa;
* viesť žiakov k realistickému hodnoteniu vlastných schopností i výsledkov svojej práce,
* sebareflexii a sebaprijatiu;
* viesť žiakov k vzájomnej spolupráci.

## Výchova a vzdelávanie cudzincov

Škola vzdeláva cudzincov a odídencov ukrajinskej národnosti spolu s ostatnými žiakmi.

Deťom cudzincov, ktoré sa vzdelávajú v našej škole s vyučovacím jazykom slovenským sa zabezpečuje na odstránenie jazykovej bariéry jazykový kurz štátneho jazyka, 2 hodiny týždenne. Počas ich adaptačného obdobia v čase osvojovania si vyučovacieho jazyka sa pri ich hodnotení a klasifikácii postupuje podľa zákona a metodického pokynu na hodnotenie žiakov základnej školy v znení metodického pokynu č. 40/2021.

# Hodnotenie žiakov

Hodnotenie žiakov sa realizuje v súlade so školským zákonom a na základe záverov pedagogickej rady zo dňa 27.8.2020.

Ak v klasifikačnom období prevláda dištančné vzdelávanie nad prezenčným, všetky výchovné predmety nebudú hodnotené.

Hodnotenie žiaka sa vykonáva podľa úrovne dosiahnutých výsledkov vo vyučovacom predmete

a) priebežne počas školského roka a

b) súhrnne na vysvedčení za prvý polrok a druhý polrok školského roka.

Priebežné hodnotenie vo vyučovacom predmete sa vykonáva formou

a) klasifikácie,

b) percentuálnym vyjadrením,

c) nehodnotením: absolvoval úspešne, absolvoval, neabsolvoval (etická výchova, náboženská výchova).

Súhrnné hodnotenie vo všetkých vyučovacích predmetoch okrem náboženskej výchovy a etickej výchovy v prvom až deviatom ročníku základnej školy sa vykonáva formou klasifikácie.

Pri hodnotení žiaka, ktorý je cudzincom, sa v prvom roku štúdia zohľadňuje úroveň ovládania štátneho jazyka; škola zohľadní úroveň ovládania štátneho jazyka aj v ďalších rokoch štúdia.

Hodnotenie vykonané formou klasifikácie sa vyjadruje vo všetkých vyučovacích predmetoch klasifikačnými stupňami:

a) 1 – výborný,

b) 2 – chválitebný,

c) 3 – dobrý,

d) 4 – dostatočný,

e) 5 – nedostatočný.

Súhrnné hodnotenie vykonané formou klasifikácie je hodnotenie žiaka vo vyučovacom predmete klasifikačným stupňom.

Žiakovi, ktorý v niektorom vyučovacom predmete nie je hodnotený formou klasifikácie sa na vysvedčení a v katalógovom liste žiaka uvádza

1. „aktívne absolvoval“, ak sa žiak na vyučovaní vyučovacieho predmetu aktívne zúčastňoval,
2. „absolvoval“, ak sa žiak na vyučovaní vyučovacieho predmetu ospravedlnene nezúčastňoval alebo bol prítomný a zo závažných dôvodov nepracoval, alebo
3. „neabsolvoval“, ak žiak na vyučovaní vyučovacieho predmetu nepracoval alebo sa neospravedlnene vyučovania nezúčastňoval,
4. „oslobodený“, ak bol žiak oslobodený od vzdelávania sa vo vyučovacom predmete v plnom rozsahu.“.

Žiak z vyučovacieho predmetu neprospel, ak z niektorého vyučovacieho predmetu neprospel alebo z niektorého vyučovacieho predmetu má hodnotenie „neabsolvoval".

Správanie žiaka sa hodnotí stupňom klasifikácie

a) 1 – veľmi dobré,

b) 2 – uspokojivé,

c) 3 – menej uspokojivé,

d) 4 – neuspokojivé.

Celkové hodnotenie žiaka na konci prvého polroka a druhého polroka vyjadruje výsledky jeho hodnotenia vo vyučovacích predmetoch a hodnotenie jeho správania.

Celkové hodnotenie žiaka sa na konci prvého polroka a druhého polroka na vysvedčení vyjadruje takto

a) prospel s vyznamenaním,

b) prospel veľmi dobre,

c) prospel alebo

d) neprospel.

Žiak v celkovom hodnotení prospel s vyznamenaním, ak v žiadnom vyučovacom predmete nemá stupeň klasifikácie horší ako chválitebný, priemerný stupeň klasifikácie z vyučovacích predmetov nemá horší ako 1,5 a jeho správanie je hodnotené ako „veľmi dobré“.

Žiak v celkovom hodnotení prospel veľmi dobre, ak v žiadnom vyučovacom predmete nemá stupeň klasifikácie horší ako dobrý, priemerný stupeň klasifikácie z vyučovacích predmetov nemá horší ako 2,0 a jeho správanie je hodnotené ako „veľmi dobré“.

Žiak v celkovom hodnotení prospel, ak

a) v žiadnom vyučovacom predmete hodnotenom formou klasifikácie nemá stupeň klasifikácie nedostatočný,

c) v niektorom vyučovacom predmete hodnotenom formou klasifikácie má hodnotenie „aktívne absolvoval“ alebo „absolvoval“.

Žiak v celkovom hodnotení neprospel, ak z niektorého vyučovacieho predmetu neprospel.

Žiak, ktorý na konci druhého polroka neprospel z viac ako dvoch vyučovacích predmetov, alebo ktorý po komisionálnej skúške z vyučovacieho predmetu neprospel, opakuje ročník počas plnenia povinnej školskej dochádzky.

Ročník opakuje aj žiak, ktorého nebolo možné zo závažných zdravotných dôvodov hodnotiť ani v náhradnom termíne.

Účastník výchovy a vzdelávania nemôže opakovať ročník.

Žiak s autizmom alebo s ďalšími pervazívnymi vývinovými poruchami sa môže súhrnne hodnotiť z jednotlivých vyučovacích predmetov formou slovného hodnotenia; celkové hodnotenie takého žiaka je prospel alebo neprospel.

V posledný vyučovací deň prvého polroka školského roka škola vydá žiakovi výpis hodnotenia vyučovacích predmetov a správania žiaka za prvý polrok. Tento výpis nie je verejnou listinou. Vysvedčenie za prvý polrok sa vydáva na základe žiadosti zákonného zástupcu neplnoletého žiaka alebo zástupcu zariadenia.

V posledný vyučovací deň školského roka sa vydáva všetkým žiakom vysvedčenie, ktoré obsahuje hodnotenie vyučovacích predmetov a správania žiaka za oba polroky príslušného školského roka.

Ak nemožno žiaka vyskúšať a hodnotiť v riadnom termíne v prvom polroku, žiak sa za prvý polrok nehodnotí; riaditeľ školy určí na jeho vyskúšanie a hodnotenie náhradný termín, a to spravidla tak, aby sa hodnotenie mohlo uskutočniť najneskôr do dvoch mesiacov po skončení prvého polroka.

Ak nemožno žiaka vyskúšať a hodnotiť v riadnom termíne v druhom polroku, žiak je skúšaný aj hodnotený za toto obdobie spravidla v poslednom týždni augusta a v dňoch určených riaditeľom školy.

Žiak, ktorý na konci druhého polroka neprospel najviac z dvoch vyučovacích predmetov, môže na základe rozhodnutia riaditeľa školy vykonať z týchto predmetov komisionálnu skúšku podľa [§ 57 ods. 1 písm. d)](https://www.slov-lex.sk/pravne-predpisy/SK/ZZ/2008/245/#paragraf-57.odsek-1.pismeno-d).

Termín komisionálnej skúšky podľa [§ 57 ods. 1 písm. d)](https://www.slov-lex.sk/pravne-predpisy/SK/ZZ/2008/245/#paragraf-57.odsek-1.pismeno-d) určí riaditeľ školy tak, aby sa táto skúška vykonala do 31. augusta; žiakovi, ktorý zo závažných dôvodov nemôže prísť vykonať túto skúšku v určenom termíne, možno určiť náhradný termín na jej vykonanie do 10. septembra.

Žiak, ktorý sa bez závažných dôvodov nezúčastní komisionálnej skúšky podľa [§ 57 ods. 1 písm. d)](https://www.slov-lex.sk/pravne-predpisy/SK/ZZ/2008/245/#paragraf-57.odsek-1.pismeno-d), z vyučovacieho predmetu neprospel.

Žiak externej formy štúdia sa nehodnotí zo správania.

Ak plnoletý žiak alebo zákonný zástupca neplnoletého žiaka má pochybnosti o správnosti hodnotenia na konci prvého polroka alebo druhého polroka, môže do troch pracovných dní odo dňa získania výpisu hodnotenia vyučovacích predmetov a správania žiaka za prvý polrok alebo do troch pracovných dní odo dňa skončenia obdobia školského vyučovania požiadať riaditeľa školy o vykonanie komisionálnej skúšky; ak je vyučujúcim riaditeľ školy, o preskúšanie žiaka možno požiadať zriaďovateľa. Preskúšať žiaka nemožno, ak bol v klasifikačnom období z príslušného vyučovacieho predmetu hodnotený na základe komisionálnej skúšky.

**Komisionálne skúšky**

Žiak sa hodnotí podľa výsledkov komisionálnej skúšky, ak

1. požiada o preskúšanie plnoletý žiak alebo zákonný zástupca neplnoletého žiaka,
2. podá vyučujúci pedagogický zamestnanec alebo riaditeľ školy podnet na preskúšanie žiaka,
3. neprospel z vyučovacieho predmetu,
4. je oslobodený od povinnosti dochádzať do školy,
5. plní školskú dochádzku osobitným spôsobom,
6. vzdeláva sa individuálne podľa [§ 24](https://www.slov-lex.sk/pravne-predpisy/SK/ZZ/2008/245/#paragraf-24) alebo
7. vykonáva komisionálnu skúšku s cieľom získať nižšie stredné vzdelanie.

Komisionálnu skúšku povoľuje alebo nariaďuje riaditeľ školy. Riaditeľ školy môže povoliť prítomnosť zákonného zástupcu neplnoletého žiaka alebo zástupcu zariadenia na komisionálnej skúške.

Ak sa komisionálna skúška koná z dôvodu, že žiak neprospel z vyučovacieho predmetu a túto komisionálnu skúšku koná najmenej 20 % žiakov z príslušného ročníka, komisionálna skúška sa môže konať za prítomnosti povereného zamestnanca Štátnej školskej inšpekcie a povereného zamestnanca orgánu miestnej štátnej správy v školstve.

V jeden deň môže vykonať žiak komisionálne skúšky najviac z dvoch vyučovacích predmetov. Z viac ako z dvoch vyučovacích predmetov ich môže vykonať, ak s tým zákonný zástupca neplnoletého žiaka, zástupca zariadenia alebo plnoletý žiak súhlasí.

Komisia pre komisionálne skúšky má najmenej troch členov, ktorých vymenúva a odvoláva riaditeľ školy. Výsledok komisionálnej skúšky vyhlási predseda komisie pre komisionálne skúšky verejne v deň konania komisionálnej skúšky. Výsledok každej komisionálnej skúšky je pre hodnotenie žiaka konečný.

**Prílohy:**

* Ročný plán školy
* Učebné osnovy pre primárne vzdelávanie
* Učebné osnovy pre nižšie stredné vzdelávanie
* Výchovný program ŠKD